Rīgā

16.08.2023

**Lēmums Nr. 5-02-1/16/2023**

**par ietekmes uz vidi novērtējuma procedūras piemērošanu**

**Adresāts:**

SIA *“Latvijas vēja parki”*, reģistrācijas numurs 40203415150, juridiskā adrese: Pulkveža Brieža iela 12, Rīga, LV-1010, e-pasts: info@vejaparki.lv (turpmāk – Ierosinātāja).

**Paredzētās darbības nosaukums:**

Vēja elektrostaciju parka “*Ventspils 2*” (turpmāk – Vēja parks) un tā saistītās infrastruktūras projekta īstenošana Ventspils novada Ziru pagastā un Kuldīgas novada Ēdoles un Padures pagastos (turpmāk – Paredzētā darbība).

**Paredzētās darbības iespējamā norises vieta:**

1. Vēja parka iespējamā izveides vieta ir izpētes teritorija Ventspils novada Ziru pagastā un Kuldīgas novada Ēdoles un Padures pagastos, kas sastāv no šādiem īpašumiem un to zemes vienībām:

|  |  |  |  |
| --- | --- | --- | --- |
| Nr. | Nekustamā īpašuma nosaukums | Kadastra numurs | Zemes vienības  kadastra apzīmējums |
| 1. | Valsts mežs 6246 | 62460010039 | 62460030126 |
| 2. | Valsts mežs Ziras | 98900020088 | 98900020143 |
| 3. | Valsts mežs 6246 | 62460010039 | 62460030094 |
| 4. | Valsts mežs Ziras | 98900020088 | 98900020088 |
| 5. | Valsts mežs Ziras | 98900020088 | 98900020142 |
| 6. | Valsts mežs 6246 | 62460010039 | 62460040036 |
| 7. | Valsts mežs 6246 | 62460010039 | 62460020183 |
| 8. | Valsts mežs 6246 | 62460010039 | 62460020181 |
| 9. | Valsts mežs 6246 | 62460010039 | 62460030125 |
| 10. | Valsts mežs 6246 | 62460010039 | 62460020139 |
| 11. | Valsts mežs Ziras | 98900020088 | 98900050087 |
| 12. | Valsts mežs Ziras | 98900020088 | 98900040082 |
| 13. | Tigas meži | 62720010061 | 62720010058 |
| 14. | Valsts mežs 6246 | 62460010039 | 62460020182 |
| 15. | Tigas meži | 62720010061 | 62720010057 |
| 16. | Valsts mežs 6246 | 62460010039 | 62460030093 |
| 17. | Valsts mežs Ziras | 98900020088 | 98900020089 |
| 18. | Tigas meži | 62720010061 | 62720030070 |
| 19. | Valsts mežs 6246 | 62460010039 | 62460030127 |
| 20. | Valsts mežs 6246 | 62460010039 | 62460020140 |
| 21. | Valsts mežs 6246 | 62460010039 | 62460040034 |

1. Īpašumi un to zemes vienības Vēja parka infrastruktūras (piemēram, elektropārvaldes / kabeļu līnijas, jauni pievedceļi, apakšstacijas, jaunas apakšstacijas pieslēgumu nodrošināšanai u.c.) nodrošināšanai.
2. Īpašumi un to zemes vienības Vēja parka saražotās elektroenerģijas akumulēšanai, izmantojot enerģijas uzkrāšanas sistēmas (turpmāk – BESS[[1]](#footnote-1)), un ar šo procesu saistīto objektu būvniecībai.

**Īss paredzētās darbības raksturojums, faktu konstatācija un apsvērumi lēmuma satura noteikšanai:**

1. Ierosinātāja ar 2023. gada 27. jūlija vēstuli Nr. 61VL00-15/36 *“Par paredzētās darbības pieteikšanu”* un iesniegumu  *“Paredzētās darbības iesniegums vēja elektrostaciju parka “Ventspils 2” un tā saistītās infrastruktūras projekta īstenošana Ventspils un Kuldīgas novados”* ar pielikumiem(turpmāk kopā saukts – Iesniegums)[[2]](#footnote-2) ir vērsusies Vides pārraudzības valsts birojā (turpmāk – Birojs). Atbilstoši Iesniegumam Paredzētā darbība atbilst likuma “*Par ietekmes uz vidi novērtējumu*” (turpmāk - Novērtējuma likums) 1. pielikuma 26.1 punktā - “*Vēja elektrostaciju būvniecība, ja to kopējā jauda ir 50 megavatu un vairāk, izņemot tādu vēja elektrostaciju būvniecību, kurai piemērojams sākotnējais izvērtējums saskaņā ar*[*Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likumu*](https://likumi.lv/ta/id/336089-energetiskas-drosibas-un-neatkaribas-veicinasanai-nepieciesamas-atvieglotas-energoapgades-buvju-buvniecibas-kartibas-likums)” - iekļautai darbībai, kam ietekmes uz vidi novērtējums (turpmāk – IVN) veicams saskaņā ar šī likuma 4. panta pirmās daļas 1. punktu.
2. Ar 2023. gada 4. augusta iesniegumu Nr. 61VL00-15/41 (turpmāk – Iesnieguma papildinājums) Ierosinātāja sniegusi papildus informāciju par Vēja parka saražotās elektroenerģijas akumulēšanas risinājumu, izmantojot enerģijas uzkrāšanas sistēmu (BESS).
3. Atbilstoši Iesniegumā un Iesnieguma papildinājumā iekļautajai pamatinformācijai:
   1. Vēja parku paredzēts izbūvēt Ventspils novada dienvidrietumu daļā un Kuldīgas novada ziemeļrietumu daļā. Vēja parka būvniecības teritorijai tuvākā lielākā apdzīvotā vietas ir Piltene (aptuveni 5 km). Citas apdzīvotās vietas (ciemi) Paredzētās darbības tuvumā ir Ziras, Zlēkas, Ventava un Ēdole. Plānotā VES parka tiešā tuvumā atrodas arī vairākas viensētas.
   2. Paredzētās darbības teritorijā iekļautās zemes vienības šobrīd tiek izmantotas mežsaimnieciskās darbības veikšanai. Paredzētās darbības teritorija atrodas Ventas upes sateces baseinā. Tuvākās ūdenstilpes ir Lielais Nabas ezers un Mazais Nabas ezers, savukārt tuvākās ūdensteces ir Venta, Užava, Kaļupīte, Kumeļvalks un Tērande. Daļu no paredzētās darbības teritorijas šķērso valsts nozīmes un mežu meliorācijas sistēmas.
   3. Atbilstoši Iesniegumam un saskaņā ar Dabas aizsardzības pārvaldes uzturēto dabas datu pārvaldības sistēmu *“Ozols”[[3]](#footnote-3)* tuvākās Eiropas nozīmes īpaši aizsargājamā dabas teritorijas (*Natura 2000*)  ir dabas liegums *“Piešdanga”,* dabas liegums *“Užavas lejtece”,* dabas liegums *“Sārnātes purvs”,* dabas liegums *“Diļļu pļavas”* un dabas liegums *“Ventas ieleja”.* Paredzētās darbības teritorijas 3 km zonā identificēti ⁓13 mikroliegumi.
   4. Vēja parkā plānots uzstādīt līdz 60 vēja elektrostacijas (turpmāk - VES), kur katras stacijas nominālā jauda varētu sasniegt 8 MW. Uzstādāmo VES modelis un tā tehniskie raksturlielumi nav noteikti. VES novietojums un skaits tiks precizēts IVN procesa gaitā. Vēja parka infrastruktūras tehniskie risinājumi un saražotās elektroenerģijas akumulēšana tiks precizēta IVN procesā. Saražotā elektroenerģija tiks nodota pārvades tīklā, izmantojot esošo augstsprieguma elektropārvades kabeļu līniju. Pieslēguma nodrošināšanai tiks izbūvētas jaunas apakšstacijas, kuru novietojums tiks izvērtēts IVN ziņojuma izstrādes procesā. IVN ziņojuma izstrādes laikā tiks detalizēti vērtētas arī elektroenerģijas uzkrāšanas BESS tehnoloģijas un to alternatīvas.
   5. Paredzēts, ka Vēja parkam piekļuve būvniecības un ekspluatācijas laikā tiks nodrošināta pa valsts, pašvaldības un Latvijas valsts mežu uzturētiem esošajiem ceļiem. IVN procedūras laikā tiks vērtēti esošo pievedceļu tehniskie raksturlielumi un nepieciešamie uzlabojumi, kā arī vērtētas citas piebraukšanas iespējas un risinājumi.
4. Ņemot vērā iepriekš minēto, Paredzētā darbība atbilst Novērtējuma likuma 1. pielikuma 261. punktā iekļautajai darbībai, kam IVN veikšana ir obligāta. Atbilstoši Iesniegumam Paredzētā darbība atbilst arī Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma(turpmāk – Enerģētiskās drošības likums) 3. panta 1. punktam. Enerģētiskās drošības likuma 7. panta pirmā daļa noteic, ka  IVN tiek veikts atbilstoši Novērtējuma likumam, ja šajā likumā nav noteikts citādi. Enerģētiskās drošības likuma 7. panta trešā daļa noteic lēmuma izdošanas termiņu, t.i., 15 dienu laikā pēc ierosinātāja iesnieguma saņemšanas. Enerģētiskās drošības likuma 7. panta ceturtā daļa noteic termiņu IVN programmas izsniegšanai, t.i., 15 dienu laikā no šī panta trešajā daļā minētā lēmuma izdošanas.
5. Ņemot vērā minēto, kā arī vadoties no Novērtējuma likuma 15. panta otrās daļas nosacījumiem, Birojs konstatē, ka Paredzētajai darbībai izdodams lēmums par ietekmes uz vidi novērtējuma piemērošanu saskaņā ar Novērtējuma likuma 14.1 panta 1.1 punktu. Ņemot vērā Paredzētās darbības specifiku un mērogu, kā arī skarto teritoriju kopumu un lielumu, nosakāms, ka organizējama arī sākotnējās sabiedriskās apspriešanas sanāksme. Saskaņā ar Novērtējuma likuma 15. panta pirmajā daļā noteikto, *“ja ir saņemts kompetentās institūcijas lēmums, ka veicams paredzētās darbības ietekmes novērtējums, ierosinātājs vismaz vienā pašvaldības izdotajā laikrakstā vai citā vietējā laikrakstā publicē paziņojumu par paredzēto darbību un sabiedrības iespēju iesniegt rakstveida priekšlikumus par šīs darbības iespējamo ietekmi uz vidi, kā arī individuāli informē tos nekustamo īpašumu īpašniekus (valdītājus), kuru nekustamie īpašumi robežojas ar paredzētās darbības teritoriju. Ierosinātājs minēto paziņojumu ievietošanai mājaslapā internetā elektroniski iesniedz kompetentajai institūcijai un pašvaldībai, kuras administratīvajā teritorijā tiek plānota paredzētā darbība”.*
6. Birojs vērš Ierosinātājas uzmanību, ka Paredzētās darbības izpētes teritorija aptver ne tikai VES izbūvei paredzētās teritorijas, bet arī Vēja parka infrastruktūras izbūvei paredzētās teritorijas un elektroenerģijas akumulēšanai un ar šo procesu saistīto objektu būvniecībai saistītās izveides teritorijas, kā arī VES būvniecības laikā izmantojamo transportēšanas maršrutu teritorijas*.*
7. Birojs vērš Ierosinātājas uzmanību arī uz to, ka sabiedriskās apspriešanas sanāksmes organizēšanas nosacījumus pašlaik papildus Novērtējuma likumam un Ministru kabineta 2015. gada 13. janvāra noteikumiem Nr. 18 “*Kārtība, kādā novērtē paredzētās darbības ietekmi uz vidi un akceptē paredzēto darbību*” (turpmāk – Noteikumi Nr. 18) noteic arī likuma *“Covid-19 infekcijas izplatības pārvaldības likums”* 20. pants.
8. Novērtējuma likuma 16. pants ietver IVN programmas izstrādāšanas nosacījumus. Programma ietver prasības attiecībā uz informācijas apjomu un detalizācijas pakāpi, kā arī ietekmes novērtējuma turpmākai veikšanai nepieciešamo pētījumu un organizatorisko pasākumu kopumu. Programma tiek izstrādāta, pamatojoties uz paredzētās darbības iesniegumu, sākotnējās sabiedriskās apspriešanas rezultātiem, kā arī ņemot vērā sabiedrības priekšlikumus un ieinteresēto valsts institūciju, pašvaldību un citas likumā noteiktās institūcijas sniegto informāciju. Minimālās prasības programmas saturam un tās izstrādāšanas kārtību nosaka Noteikumi Nr. 18.
9. Ņemot vērā Enerģētiskās drošības likuma un Novērtējuma likuma tiesisko regulējumu, Birojam ir tiesības pēc sākotnējās sabiedriskās apspriešanas papildināt Ierosinātājam jau izdoto IVN programmu, ja šāda nepieciešamība izriet no sākotnējās sabiedriskās apspriešanas materiāliem un rezultāta.

**Izvērtētā dokumentācija:**

1. Ierosinātājas 2023. gada 27. jūlija vēstule Nr. 61VL00-15/36 *“Par paredzētās darbības pieteikšanu”* un iesniegums  *“Paredzētās darbības iesniegums vēja elektrostaciju parka “Ventspils 2” un tā saistītās infrastruktūras projekta īstenošana Ventspils un Kuldīgas novados”* ar pielikumiem(Birojā reģistrēta 2023. gada 28. jūlijā ar Nr. 5 - 01/1833).
2. Ierosinātājas 2023. gada 4. augusta vēstule Nr. 61VL00-15/41 *“Par informācijas sniegšanu”* (Birojā reģistrēta 2023. gada 7. augustā ar Nr. 5 - 01/1920).

**Lēmums:**

Piemērot SIA “ *Latvijas vēja parki*”, reģistrācijas numurs 40203415150, paredzētajai darbībai – vēja elektrostaciju parka *“Ventspils 2”* un ar to saistītās infrastruktūras izbūvei Ventspils novada Ziru pagastā un Kuldīgas novada Ēdoles un Padures pagastos – ietekmes uz vidi novērtējuma procedūru. Ietekmes uz vidi novērtējuma procedūras ietvaros tiek vērtēta arī saražotās elektroenerģijas akumulēšanas risinājumi un ar šo procesu saistīto objektu būvniecība.

**Lēmuma pieņemšanas pamatojums:**

1. Likuma “*Par ietekmes uz vidi novērtējumu*” 4. panta pirmās daļas 1. punkts, 7. pants, 14.1panta 1.1 daļa, 15. pants, šā likuma 1. pielikuma *“Objekti, kuru ietekmes novērtējums ir nepieciešams”* 26.1punkts.
2. Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likuma 7. panta pirmā, trešā un ceturtā daļa.
3. Ministru kabineta 2015. gada 13. janvāra noteikumi Nr. 18 “*Kārtība, kādā novērtē paredzētās darbības ietekmi uz vidi un akceptē paredzēto darbību*”.

Lēmums izdots, ņemot vērā Ierosinātājas iesnieguma saņemšanas laiku Birojā (2023. gada 28. jūlijs) un Iesnieguma papildinājuma saņemšanas laiku Birojā (2023. gada 7. augusts).

**Lēmuma apstrīdēšana:**

Atbilstoši Novērtējuma likuma 14.1 panta otrajai daļai un Administratīvā procesa likuma (turpmāk – APL) 189. panta pirmajai daļai šo Biroja lēmumu var pārsūdzēt viena mēneša laikā no tā spēkā stāšanās dienas, iesniedzot sūdzību Administratīvās rajona tiesas atbilstīgajā tiesu namā (APL 189. panta pirmā daļa) pēc pieteicēja adreses (juridiskā persona — pēc juridiskās adreses). Lēmums stājas spēkā ar brīdi, kad tas paziņots adresātam (APL 70. panta pirmā daļa).

Direktora p.i.

direktora vietniece,

Piesārņojuma novērtēšanas daļas vadītāja (*paraksts\**) I. Kramzaka

\**Dokuments ir parakstīts ar drošu elektronisko parakstu*

Dace Strode,

[dace.strode@vpvb.gov.lv](mailto:dace.strode@vpvb.gov.lv)

Vineta Maskava,

[vineta.maskava@vpvb.gov.lv](mailto:vineta.maskava@vpvb.gov.lv)

Lēmums nosūtīts arī:

1. Ventspils novada pašvaldībai, E. *Adresē*;
2. Kuldīgas novada pašvaldībai, E. *Adresē*;
3. Valsts vides dienesta Atļauju pārvaldei, E. *Adresē*;
4. Dabas aizsardzības pārvaldei, E. *Adresē*.

1. Enerģijas uzkrāšanas sistēmas - angļu valodā “*Battery Energy Storage Systems*” (BESS). [↑](#footnote-ref-1)
2. Vides pārraudzības valsts birojā saņemts 2023. gada 28. jūlijā. [↑](#footnote-ref-2)
3. Tīmekļvietne https://ozols.gov.lv/ (skatīta 11.08.2023.). [↑](#footnote-ref-3)